У чарговую кнігу серыі "Залатая калекцыя беларускай літаратуры" ўключаны лепшыя вершаваныя творы 1920-1930-х гадоў, так званага "міжваеннага перыяду". Том складаюць вершы і паэмы такіх пісьменнікаў, як Зінаіда Бандарына, Наталля Вішнеўская, Анатоль Вольны, Цішка Гартны, Алесь Дудар, Янка Журба, Тодар Кляшторны, Юрка Лявонны, Леапольд Родзевіч, Казімір Сваяк, Юлі Таўбін, Паўлюк Трус, Міхась Чарот і інш. Творчасць пісьменнікаў аб'ядноўвае не толькі агульны гістарычны перыяд, але і таксама інтэлігентнасць і тонкі псіхалагізм у выяўленні пачуццяў. У кнігу ўвайшлі як хрэстаматыйныя, так і менш вядомыя творы, вартыя пільнай увагі аматараў паэтычнага слова.